Source: https://www.biker.ee/phpbb/viewtopic.php?f=8&t=95232
Timestamp: 2020-08-11 12:13:07+00:00

Document:
Ringristmikult väljudes suunamärguanne? - Biker.ee foorum
Tänane kuupäev on 11 Aug 2020, 15:13
Ringristmikult väljudes suunamärguanne?
Lugemata postitus Postitas Erci » 16 Okt 2015, 09:58
Liiklusalane küsimus:
Kas ringristmikult väljudes peab andma parema suunamärguande, kuigi manöövrit ei tehta (rooli keerata pole vaja). Teate küll selliseid ringristmikke, kus saab otse peale ja maha sõita ilma ühtegi liigutust rooliga tegemata.
Ringristmiku ees on kohustusmärk ringliiklus.
Ei taha arvamusi teada vaid seaduslikku põhjendust.
Enne paar LS punkti, mille järgi mina arvan, et ei pea.
(1) Juht peab andma suunamärguande vastavalt liiklusolukorrale õigel ajal, kuid mitte hiljem kui kolm sekundit enne sõidu, manöövri või sõiduki peatamise alustamist.
Pole manöövrit. Pole kohustust.
Kas keegi leiab midagi muud?
Lugemata postitus Postitas mx77 » 16 Okt 2015, 10:05
manööver on manööver, olenemata kui palju sa rooli krudid. sõidurea vahetuseks loetakse see ilmselt ikka.
Lugemata postitus Postitas Erci » 16 Okt 2015, 10:12
Ei vaheta ju sõidurida alati. Võtame selline ringi kus välimine rada läheb ringilt otse välja ja sisemine on rringil edasi liikumiseks?
Lugemata postitus Postitas erkil » 16 Okt 2015, 10:30
Ringteel liiklemine on määratletud kohustusmärgiga 424 "Ringliiklus". Kui sa väljud ringteelt, siis sa ju teed manöövri ringteel kohustuslikust liikumissuunast kõrvale ning sellest peab suunamärguandega märku andma (pole oluline, kui palju sa sealjuures rooli või lenksu keerad). Ringteel ei toimu manöövrit siis, kui sa sõidad oma reas mööda ringteed ning selle puhul ei pea suunda (vasakule) näitama.
Küsimus võib pigem tekkida selles osas, kas nn välimine otse sõita võimaldav sõidurada on ringtee osa või mitte. See sõltub jällegi tähistusest - kui enne (otse) ringteele sõitmist on ringliikluse märk ees, siis tuleb see otse kulgev rada lugeda ringtee osaks.
Lugemata postitus Postitas mx77 » 16 Okt 2015, 10:40
Erci kirjutas: Ei vaheta ju sõidurida alati. Võtame selline ringi kus välimine rada läheb ringilt otse välja ja sisemine on rringil edasi liikumiseks?
vahetad küll. ringristmikul on sõidurida ring. iga sealt väljuv rada tähendab ka reavahetust. see kuidas konkreetselt mingit realt peab liikuma ei oma tähtsust.
Kui sul on ees märk "peatee muudab suunda" ja sinu realt saab pöörata ainult paremale näiteks pead sa ikka suunda näitama.
Lugemata postitus Postitas grahv » 16 Okt 2015, 10:56
Ring enne Haapsalu raudteejaama - suunda näitavad paremale Kalda tänavale pöörajad, otse sõitjad on vist kõik liikluskurjategijad
https://www.google.ee/maps/@58.9393597, ... 312!8i6656
Liitunud: 16 Jaan 2008, 15:23
Tsikkel: crf 450r, Varadero
Asukoht: Talinn/Euroopa
Lugemata postitus Postitas hotshot » 16 Okt 2015, 11:03
Kas seda suunda on siis nii raske näidata, et selle vältimiseks otsida õigustust?! Mujal maailmas näidatakse vasakut suunda ka ringrismikult vasakule pöörates (eriti tore komme minumeelest), olen isegi seda tegema hakanud!
Lugemata postitus Postitas Erci » 16 Okt 2015, 11:06
See ei olnud asjakohane vastus.
Lugemata postitus Postitas rannamees » 16 Okt 2015, 11:59
hotshot kirjutas:
Mõttetu tegu, mida ükski seadusepügal ei nõua.
Lisaks on tekkinud terve trobikond roolikeerajaid, kes ringile minnes suunda näitavad, kuigi seda ei ole vaja.
Lugemata postitus Postitas Heikik » 16 Okt 2015, 12:02
Erci kirjutas: See ei olnud asjakohane vastus.
Jah, pead suunda näitama. Muidu võid vilkurid sappa saada. Ja sõidueksamil kukud ka läbi, kui seda ei tee...
Lugemata postitus Postitas joel » 16 Okt 2015, 12:12
Meie ajaloolisest taustast tulenevalt kipuvad paljud tegelema "vene lollustega saksa täpsusega". Tegelikult võiks pigem lähtuda sellest, et suunamärguanne on teavitus teistele liiklejatele sinu planeeritavatest manöövritest. Üks väga hea näide selle kohta on Tartu Vene tn. ring suunaga kesklinnast Narva mäe poole. Mina näiteks alati näitan seal ringil olles vasakule suunda ja ringilt väljudes ei näita suunda hoolimata sellest, et selle tegevusega ma täiesti teadlikult rikun liikluseeskirja. Aga erinevalt liikluseeskirja punktuaalsest täitmisest võib sellest tegevusest ka reaalselt kasu olla näiteks nende liiklejate jaoks, kes tulevad Narva mäe poolt kesklinna poole ning saavad teada, et ma plaanin ringil sõitmist jätkata ja mulle tuleb teed anda.
https://goo.gl/maps/TxPvePuV8dy
Lugemata postitus Postitas hotshot » 16 Okt 2015, 12:29
Seadus ei nõua tõesti aga see ei võta tükki küljest. Samas on ju terve trobikond roolikeerajaid kes ringilt välja sõites suunda ei näita - katsu siis ringile lähenedes aru saada mida ringil sõitev tegelane teha kavatseb!
Üleüldiselt ongi ju liiklemine selline paindlikku ja laiahaardelist mõtlemist vajav tegevus. Meie liikluses ongi minumeelest probleem selles, et load saab lihtsalt liikluseeskirja pähe tuupides ja igaüks. Hetkeolukorra hindamise ja selle järgi tegutsemisega ei saa ikka enamik liiklejaid hakkama!
Kena sügise jäku kõigile,
Lugemata postitus Postitas Erci » 16 Okt 2015, 12:35
Tänud vastuste eest. Ei saanud aru Joel, millega sa liikluseeskirja (mõtlesid vist liiklusseadust) rikud?
Lugemata postitus Postitas pühak » 16 Okt 2015, 12:50
Ringristmikult väljudes pead suunda näitama, kuna Sinu sõidurada läheb mööda ringi. Erandiks on minu arusaama kohaselt mitmerealised ringid, kus näiteks parempoolne sõidurada lähebki ringilt ära, s.t. mööda ringi edasi sõitmiseks pead rida vahetama.
Väike osaliselt offtopic asja juurde: Üks huvitav koht on Jõhvi-Tartu ja Jõgeva-Mustvee maanteede ristmik Mustvee külje all. Seal toimub liikumine pöördel justkui mööda ringi, aga Jõhvi-Tartu maanteed mööda otse sõitjal või sellelt paremale pöörajal on igal juhul eesõigus. Aga juriidiliselt pole see ringristmik, puuduvad ka vastavad märgid. Kunagi oli seal mingi ringilaadne asi, mille Jõhvi-Tartu maantee kaheks osaks lõikas. Sedasorti asju on Venemaal palju, samuti on Venemaal omajagu ringristmikke, mis toimivad parema käe reegli põhimõttel, s.t teeandmiskohustus on meie jaoks harjumuspärasega risti vastupidi.
Lugemata postitus Postitas ElectroMoto » 16 Okt 2015, 12:55
pühak kirjutas: Sedasorti asju on Venemaal palju, samuti on Venemaal omajagu ringristmikke, mis toimivad parema käe reegli põhimõttel, s.t teeandmiskohustus on meie jaoks harjumuspärasega risti vastupidi.
Liikluseeskirja järgi on meil sama moodi. Kui on ainult märk ringristmik, siis kehtib paremakäereegel. Kui on lisaks anna teed märk ringile sõites, siis pead teed andma. Meil vist nagu mingi 99% (kui mitte 100%) on koos anna teed märgiga.
..aga kogu see teema on mõneti pseudoprobleem, arvestades, et 65% juhtidest ei suvatse nii kui nii suunda näidata sõltumata kohast ja olukorrast ja sinna juurde 20%, kes suunda lülitavad koos rooli keeramisega...
Lugemata postitus Postitas kult » 16 Okt 2015, 14:41
Siin paras koht ka isiklik maailmavalu välja elada
Suunatulede näppimine liigitub minu arust paikkonniti: linnamees versus maamees. Linnamees on harjunud eeskirjade järgi( ideaalvariandis) suuna sisse lülitama hiljemalt 3-5 sek. enne manöövrit. OK , linnas hea küll aga maal on ikke võimatu ennustada edasist tegevust, kui autol klotsid koos, keerata saab nii vasakule, kui paremale ja sa istud taga ning nuputad. Ei oska nagu midagist ette võtta-möödasõitu ei julge teha, paremalt nagu ei tohi samuti mööduda-ei mahu ka. No ole hea mees ja anna varakult märku, mida plaanid, teistel lihtsam liigelda
Maamees paneb pool tundi enne manöövrit suuna sisse ja unustabki sisse...
Lugemata postitus Postitas joel » 16 Okt 2015, 15:17
Tegelikult on linnas ka paljudel see probleem, et suunda näidatakse liiga hilja. Kui on näiteks neljarealine tee ja eessõitja pöörab teisest reast vasakule, siis liigagi tihti näeb seda, et suunatuli süttib samal ajal piduritulega või hiljemgi ning vähegi tihedama liikluse korral tagasõitja ei jõua enam esimesse ritta rida vahetada ja peab pööraja taha seisma jääma, kuniks vastutulev liiklus võimaldab tal oma pöörde sooritada.
Lugemata postitus Postitas reimps » 16 Okt 2015, 15:22
See ju vana tõde, et suunatuli on eduka manöövri tähistamiseks.
Lugemata postitus Postitas zombi » 16 Okt 2015, 19:28
reimps kirjutas: See ju vana tõde, et suunatuli on eduka manöövri tähistamiseks.
mina leian, et suunaga õigeaegselt märkuandmine, (ka ringristmikult väljudes), on viisakus kaasliiklejate vastu. kui annad seda piisava ajavaruga, võimaldad kaasliiklejatel aru saada Sinu poolt plaanitavast manöövrist ning vastavalt sellele reageerida. lahkudes ringristmikult on see vajalik järgmiste sissesõitjate informeerimiseks, et ringilesõit on ohutu. pöördele asudes annab see märku kaasliiklejatele, et Sa aeglustad ja alustad varsti manöövrit. elementaarne ju.
Lugemata postitus Postitas Black » 16 Okt 2015, 19:33
grahv kirjutas: Ring enne Haapsalu raudteejaama - suunda näitavad paremale Kalda tänavale pöörajad, otse sõitjad on vist kõik liikluskurjategijad
Ma näitan seal tavaliselt kohe, kui Kalda tn otsast mööda saan. Tundub tõesti koht, kust saab rooli keeramata läbi sõita, aga kui ringilt lahkudes suuna näitamine ikka veres on, siis on lihtsam seda teha, mitte hakata kalkuleerima, miks seda antud juhul mitte teha.
Tondi tn / Linnu tee ringilt linna poole sõites on üks koht, kus ma mõnikord ei näita, kuna välimine rada ainult sinna lähebki ja käed on seal tavaliselt rooli väntamisega tööd täis.
Lugemata postitus Postitas Jesper » 16 Okt 2015, 21:22
Ma näiteks Tondi tänaval mõnelt ringilt vasakule keerates näitan puhtalt selle pärast vasakut suunda, et seal ju enamus "loogilisel moel otsesõitjaid" lülitit näppida ei viitsi ning vastutulijatel on samamoodi hoog sees kuna "kõik sõidavad ju nagunii otse". Vasak suund vähemalt äratab need ahvid üles, et wow mingi arusaamatu asi käib, pööran parem tähelepanu telefonikõnelt korraks teele. Samuti kui otsesõitja väljumisel suunda ei näita, siis seisan lolli näoga, kuigi oleks võinud ammu sõita. On nende seadustega kuidas on, päeva lõpus on see minu jalg mis arusaamatuse korral stange ja tsikli vahele pressitakse.
Prantsusmaal on see vasaku suuna näitamine mõnes piirkonnas au sees, aga seal toimib see nii et kui võtad esimese mahasõidu siis näitad paremat, kui mõne järgneva siis vasakut, kuni sinu mahasõit on järgmine ja siis jälle paremat. Ehk siis põhimõtteliselt vasak suund on sama mis meil üldse mitte suunda. Ilma parema suunata ringilt välja raiumine on selles süsteemis samasugune ülbus nagu meil.
Lugemata postitus Postitas kalleu » 22 Okt 2015, 22:42
joel kirjutas: Meie ajaloolisest taustast tulenevalt kipuvad paljud tegelema "vene lollustega saksa täpsusega". Tegelikult võiks pigem lähtuda sellest, et suunamärguanne on teavitus teistele liiklejatele sinu planeeritavatest manöövritest. Üks väga hea näide selle kohta on Tartu Vene tn. ring suunaga kesklinnast Narva mäe poole. Mina näiteks alati näitan seal ringil olles vasakule suunda ja ringilt väljudes ei näita suunda hoolimata sellest, et selle tegevusega ma täiesti teadlikult rikun liikluseeskirja. https://goo.gl/maps/TxPvePuV8dy
Tõstame nina kõrgemale ja vaatame sõites märke ka
Mis märk on vasakul pool tee ääres kohe pärast ringteele sõitmist Konsumi sildi kohal? Vihjeks niipalju, et see märk tühistab ringtee märgi.
https://www.google.ee/maps/@58.386264,2 ... 312!8i6656
Ja nüüd vaata palun https://www.riigiteataja.ee/akt/103032011006 märk 53 "Sõidurajad ja -suunad" kohta ja mõtle selle valguses oma suunatule näitamise peale. Juhuslikult täiesti õigesti "rikud" liiklusseadust
Lugemata postitus Postitas joel » 23 Okt 2015, 10:54
Ma pole küll jurist, aga siinkohal jääks siiski eriarvamusele. Märk "sõidurajad ja -suunad" ei tühista mingil viisil ringliikluse märki, vaid näitab ringil asuvate radade paiknemist ja neilt lubatud sõidusuundi. Igal mitmerajalisel ringil on sellised märgid väljas. Või väidad, et siin peaks ka ringi sisemisel rajal sõitu jätkates vasakule suunda näitama?
https://goo.gl/maps/hpBqD2bhdBk
Lugemata postitus Postitas kalleu » 23 Okt 2015, 17:55
Juriidikasse laskumata, pärast seda märki ei ole enam ringtee. Võta mõni tuttav sõiduõpetaja kõrvale ja küsi üle. See on üks koht, kus ARK-i eksamil läbi kukutakse vasakule sõites suunda näitamata.
Sinu viidatud viimases näites samal (nt. sisemisel) rajal edasi sõites ei ole vaja suunda näidata aga Narva mnt.-l on tegu pärast märki sõidurajalt ärapööramisega ehk suunanäitamine on kohustuslik.
Lugemata postitus Postitas mx77 » 23 Okt 2015, 17:59
kalleu kirjutas: Juriidikasse laskumata, pärast seda märki ei ole enam ringtee. Võta mõni tuttav sõiduõpetaja kõrvale ja küsi üle. See on üks koht, kus ARK-i eksamil läbi kukutakse vasakule sõites suunda näitamata.
Ära jama, milleks see ringtee märk seal siis on. Mõtle veidi termini üle "ringtee", eks. Aga ehk teil seal põhja-lätis on omad liikluseeskirjad
Lugemata postitus Postitas koi » 23 Okt 2015, 19:08
Ehk saab selgust veidi!
Tegemist ring ristmikuga, kus liigutakse mööda ringikujulist teelõiku. Sinna ringile võib suubuda palju teid. Asja võlu selles, et toimuvad vaid parem pöörded nii sinna ring ristmikule, kui ka sealt välja ja ikka alati paremale. Kas näidata suunda väljudes ringikujulisest ristmikust? Tänapäeva ringid on jah ruumi puudusel väga kokku kuivanud ja osad nagu omletid ja tee laius ületab ringi suuruse, mispärast tundubki, et sõidad otse läbi. Et asja tuumale ligemale jõuda, suurendage ringi raadiust, nüüd suurendage veel ja kasvõi raadiuseks 500 meetrit. Asi jääb ikkagi ring ristmikuks, aga nüüd ringil liikudes sõidate peaaegu otse ja nüüd on ringilt väljumiseks juba selgelt vaja pöörata korralikult paremale! Kas peaks suunda näitama? Pööre ristuvale teele nagu vajaks ikka ka suunaga märku andmist ! Seda vaja nii teie taga sõitjale ja ka ristuval teel ootajale, et ta saab alustada ise liikumist.
Eriti keeruline polegi, minuarust
Lugemata postitus Postitas kalleu » 23 Okt 2015, 21:54
Mõtle sina palun selle üle, et ristmikul käitumise määrab enne seda ristmikku olev märk, mitte eelmise ristmiku ees olev märk.
Kui muidu aru ei saa siis kujuta ette olukorda, kus maanteel on üksteise järel märgid "kiirusepiirang 30km/h" lisatahvliga "2km" ja 30m pärast "kiirusepiirang 70km/h". Kumma piirangu järgi sa pärast viimast märki sõidad?
Ma hakkan üha enam pooldama ideed, et iga 5a tagant tuleks teha kordusliikluseksam. Esimene ring võiks olla tasuta ja kui läbi kukud siis järgmised tasulised. Ehk mõeldakse natuke enne või vähemalt sõidu ajal
Lugemata postitus Postitas Tarts » 23 Okt 2015, 22:15
Aga kui arutleda selliselt, et liiklusseadus ei tunne eraldiseisvana mõistet ringristmik. On mõiste ristmik (LS § 2 p 68). MKM-i ministri määrus "Liiklusmärkide ja teemärgiste tähendused ning nõuded fooridele" toob kohustusmärkide jaos sisse imelooma nimega ringristmik (§ 13 lg 1 p 3). ringristmik ei ole oma olemuselt mitte midagi muud kui ristmik, mis ehituslikult on ringja kujuga.
Järgmiseks kui arutleda teemal kuidas sõita ristmikul ja millal anda suunamärguandeid, siis LS § 39 lg 1 sätestab, et juht peab andma suunamärguande vastavalt liiklusolukorrale õigel ajal, kuid mitte hiljem kui kolm sekundit enne manöövri alustamist. Manööver on mis tahes sõiduraja vahetus (LS § 2 p 37). Meenutagem, et sõidurada on sõidutee pikiriba (LS § 2 p 76) ja ristmik on teede lõikumisel moodustunud ala (LS § 2 p 68). Et ristmik oma olemuselt on mitte sõidurada vaid teede lõikumisesl moodustunud ala, siis milline iganes selliselt alalt välja sõit on olemuselt manööver. Tõsi, LS tunneb ka olukordi, mil ristmikualalt välja sõit ei ole manööver. Näiteks ületades ristmikku sõites peateel. Sest peatee on asjakohase liiklusmärgiga tähistatud tee kogu selle ulatuse (LS § 2 p 51 I lause). Aga see erand reeglina ei puuduta ringristmikku. Sest LS § 2 p 51 II lause sätestab, et ristmikul on peateeks asjakohase liiklusmärgiga tähistatud tee lõikuva tee suhtes. Ringristmikul on meie liikluses valdavalt peatee just seesama ring ise (on muidugi erandeid, kus ringil olles on peateeks ringile tulevad teed). Mis omakorda tähendab seda, et ringristmikult lahkudes keerab juht ära sõidurajalt, mis oli peatee, ehk teeb manöövri.
Seega kokkuvõtvalt võiks väita, et LS nõuetega kooskõlas käitudes tuleb ringristmikult välja sõites anda suunamärguanne.
Lugemata postitus Postitas joel » 23 Okt 2015, 22:20
kalleu kirjutas: Mõtle sina palun selle üle, et ristmikul käitumise määrab enne seda ristmikku olev märk, mitte eelmise ristmiku ees olev märk.
Mis mõttes eelmise ristmiku ees? Ringristmik hõlmab ikka kogu ringi, mitte ühte sektorit ringist. Paraku kipub see inimestes segadust tekitama, et ringristmikud viimasel ajal enam alati ringikujulised ei ole.
Lugemata postitus Postitas kalleu » 23 Okt 2015, 22:42
Leia mõni sõiduõpetaja, kes sulle pulkadeks lahti teeb. Ma tegin juba õlle lahti, ei viitsi enam selgitada.

References: § 2
 § 39
 § 2
 § 2
 § 2
 § 2
 § 2